РЕПУБЛИКА БЪЛГАРИЯ

В И С Ш   П Р О К У Р О Р С К И   С Ъ В Е Т	

П Р О Т О К О Л   № 2

от съвместното заседание чрез видеоконферентна връзка
на комисия „Управление на собствеността” 
към Съдийската колегия на Висшия съдебен съвет, 
изпълняваща функциите на ВСС, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) 
и комисия „Управление на собствеността” 
към Прокуроската колегия, изпълняваща функциите на ВПС, 
съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),
проведено на 16.05.2024 г.

Днес, 16.05.2024 г., четвъртък, от 09,45 часа се проведе съвместно заседание чрез видеоконферентна връзка на комисия „Управление на собствеността” към Съдийската колегия на Висшия съдебен съвет, изпълняваща функциите на ВСС, съгласно § 23, ал. 2 от ПЗР на ЗИД на КРБ (обн. ДВ, бр. 106 от 22.12.2023 г.) и комисия „Управление на собствеността” към Прокурорската колегия, изпълняваща функциите на ВПС, съгласно § 23, ал. 2 от ПЗР на ЗИД на КРБ (обн. ДВ, бр. 106 от 22.12.2023 г.), в състав:

ЗА ПРЕДСЕДАТЕЛ НА КУС - СК:  
                               Боян Новански

ЧЛЕНОВЕ НА КУС - СК:  
                               Севдалин Мавров
                               Олга Керелска
       
ОТСЪСТВА:  Стефан Гроздев – 
                        член на КУС - СК.	ПРЕДСЕДАТЕЛ НА КУС - ПК:  
                               Йордан Стоев 

          ЧЛЕНОВЕ НА КУС - ПК:  
                               Огнян Дамянов
                               Пламен Найденов

От администрацията на СК-ВСС присъстваха: Стефка Инджова – директор на дирекция „Управление на собствеността на съдебната власт“ и               инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“;
От администрацията на ПК-ВПС присъстваха: Ганка Тулева – началник отдел „Сграден фонд ПРБ“, Стоянка Георгиева – главен експерт в отдел „Сграден фонд ПРБ“, дирекция „Бюджет и финанси и сграден фонд“ и Диана Стоянова – началник отдел „Правно обслужване и нормативна дейност“, дирекция „Правна“.
При обсъждане на т. 2 от дневния ред на заседанието от страна на „РЕДИСКАВЪР“ ЕООД бяха поканени: Павел Кастаманов – управител, Веселин Джелатов – експерт обществени поръчки и арх. Кастаманова.
При обсъждането на т. 2 от дневния ред в заседанието взеха участие административните ръководители на Апелативен съд – Варна, Окръжен съд – Варна, Районен съд – Варна, Административен съд – Варна, Апелативна прокуратура – Варна и Окръжна прокуратура – Варна.

	1.ОТНОСНО: Проект на решение във връзка с изменение и допълнение на Закона за обществените поръчки от 30.12.2023 г. и ПМС № 275 от 13.12.2023 г. за промяна на Методика за изменение на цената на договор за обществена поръчка в резултата на инфлация.
Приложение: 1. Решение на Комисия „Управление на собствеността“ към Съдийската колегия, взето по протокол № 01/19.03.2024 г., т. 13; 2. Решение на Комисия „Управление на собствеността“ към Прокурорската колегия, взето по протокол № 01 от 10.04.2024 г., т. 1.; 3.Изменение и допълнение на Закона за обществените поръчки от 30.12.2023 г.; 4.ПМС № 275 от 13.12.2023 г. за промяна на Методика за изменение на цената на договор за обществена поръчка в резултата на инфлация; 5. Решение по т.14 от протокол № 3/02.02.2023 г.на Пленума на Висшия съдебен съвет.
Във връзка с проведените обсъждания, г-жа Олга Керелска – член на Комисия „Управление на собствеността“ към Съдийската колегия на ВСС предложи да бъде отправено напомнително писмо до МРРБ, Министерство на финансите и Агенция по обществени поръчки относно въпроси свързани с прилагане на Методиката и измененията в ЗОП. Предложението беше прието единодушно.
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
към Съдийската колегия на Висшия съдебен съвет, 
изпълняваща функциите на ВСС, съгласно § 23, ал. 2 от ПЗР 
на ЗИД на КРБ (обн. ДВ, бр. 106/22.12.2023 г.)
И
КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, изпълняваща функциите на ВПС, 
съгласно § 23, ал. 2 от ПЗР 
на ЗИД на КРБ (обн. ДВ, бр. 106/22.12.2023 г.)
Р  Е  Ш  И  Х  А:

1.	ПРИЕМАТ за целесъобразно и необходимо, на основание приетата с ПМС № 290/27.09.2022 г. Методика за изменение на цената на договор за обществена поръчка в резултат на инфлация /обн., ДВ, бр. 78 от 2022 г.; изм., бр.19 от 2023 г., бр.104 от 2023 г./, индексиране на сключени договори за строителство и инженеринг /при договори за инженеринг – проектиране и изпълнение на строителство, на индексация подлежат единствено разходи за изпълнение на строително-монтажни работи/, за обекти по § 51 – 00 „Основен ремонт на ДМА“ в размер на до 15 % от първоначалната им стойност.
2.	ПРИЕМАТ, при необходимост допълнителни финансови средства за индексиране на договори съгласно Методиката да бъдат осигурени, както следва: 
-	Чрез вътрешно компенсирани промени в Инвестиционната програма за 2024 г. при реализирани икономии за обекти от нея;
-	Чрез целево финансиране от държавния бюджет извън утвърдения бюджет на съдебната власт за 2024 г.
-	Чрез включването на необходимия финансов ресурс в проекта за бюджет за 2025 г.
3.ВЪЗЛАГАТ на дирекция „Управление на собствеността на съдебната власт“ в Администрация на Съдийската колегия на ВСС и отдел „Сграден фонд на ПРБ“, дирекция „Бюджет, финанси и сграден фонд“, към Администрация на Прокурорската колегия, да подготвят напомнително писмо до МРРБ, Министерство на финансите и Агенция по обществени поръчки относно поставените въпроси с писмо от м. април 2024 г., свързани с прилагане на Методиката и измененията в ЗОП, по което до момента няма отговор.

КОМИСИЯ „УПРАВЛЕНИЕ НА СОБСТВЕНОСТТА“
към Съдийската колегия на Висшия съдебен съвет,
изпълняваща функциите на ВСС, съгласно § 23, ал. 2 от ПЗР
на ЗИД на КРБ (обн. ДВ, бр. 106/22.12.2023 г.)

Р Е Ш И:

1.	ИЗПРАЩА решение по т. 1 от съвместното заседание на КУС на СК на ВСС и КУС на ПК, проведено на 16.05.2024 г., ведно с всички материали,  на Комисия „Бюджет и финанси“ към Съдийската колегия на ВСС, за сведение.
2.	ПРЕДЛАГА на Съдийската колегия на ВСС, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) да вземе следното решение:
2.1	ДАВА СЪГЛАСИЕ да бъде определен максимален процент на индексация, във връзка с приетата с ПМС №290/27.09.2022 г. Методика за изменение на цената на договор за обществена поръчка в резултат на инфлация /обн., ДВ, бр.78 от 2022 г.; изм., бр.19 от 2023 г., бр.104 от 2023 г./, за действащи договори за строителство и инженеринг /при договори за инженеринг – проектиране и изпълнение на строителство, на индексация подлежат единствено разходи за изпълнение на строително-монтажни работи/ за обекти, предвидени за нуждите на съд или за съвместно ползване от съд и прокуратура по § 51 – 00 „Основен ремонт на ДМА“, в размер на до 15% от първоначалната им стойност.
2.2	ПРИЕМА при необходимост допълнителни финансови средства за индексиране на договори съгласно Методиката да бъдат осигурени, както следва: 
-	Чрез вътрешно компенсирани промени в Инвестиционната програма за 2024 г. при реализирани икономии за обекти от нея;
-	Чрез целево финансиране от държавния бюджет извън утвърдения бюджет на съдебната власт за 2024 г.
-	Чрез включването на необходимия финансов ресурс в проекта за бюджет за 2025 г.
3. ВНАСЯ решението в редовно заседание на Съдийската колегия на ВСС, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.).

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, изпълняваща функциите на ВПС, 
съгласно § 23, ал. 2 от ПЗР 
на ЗИД на КРБ (обн. ДВ, бр. 106/22.12.2023 г.)
Р Е Ш И:
1.	ИЗПРАЩА решение по т. 1 от съвместното заседание на КУС на СК на ВСС и КУС на ПК, проведено на 16.05.2024 г., ведно с всички материали,  на Комисия „Бюджет и финанси и съдебна администрация“ към Прокурорската колегия, за сведение.
2.	ПРЕДЛАГА на Прокурорската колегия, да вземе следното решение:
2.1	ДАВА СЪГЛАСИЕ да бъде определен максимален процент на индексация, във връзка с приетата с ПМС № 290/27.09.2022 г. Методика за изменение на цената на договор за обществена поръчка в резултат на инфлация /обн., ДВ, бр. 78 от 2022 г.; изм., бр.19 от 2023 г., бр.104 от 2023 г./, за действащи договори за строителство и инженеринг /при договори за инженеринг – проектиране и изпълнение на строителство, на индексация подлежат единствено разходи за изпълнение на строително-монтажни работи/ за обекти, предвидени за нуждите на прокуратурата или за съвместно ползване от съд и прокуратура по § 51 – 00 „Основен ремонт на ДМА“, в размер на до 15% от първоначалната им стойност.
2.2	ПРИЕМА при необходимост допълнителни финансови средства за индексиране на договори съгласно Методиката да бъдат осигурени, както следва: 
-	Чрез вътрешно компенсирани промени в Инвестиционната програма за 2024 г. при реализирани икономии за обекти от нея;
-	Чрез целево финансиране от държавния бюджет извън утвърдения бюджет на съдебната власт за 2024 г.
-	Чрез включването на необходимия финансов ресурс в проекта за бюджет за 2025 г.
3. ВНАСЯ решението в редовно заседание на Прокурорска колегия, изпълняваща функциите на Висш прокурорски съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.).

2.ОТНОСНО: Проект на решение във връзка с предложени варианти за избор на изпълнител/и на проектиране и строителство/инженеринг за обект „Нова съдебна сграда в УПИ ХХVIII за „обществено и делово обслужване, кв.27, 26 м.р., гр. Варна, община Варна“, съгласно Закона за обществените поръчки
Приложение: 1. Решение на Комисия „Управление на собствеността“ към Съдийската колегия, взето по протокол № 01/19.03.2024 г., т. 11; 2. Решение на Комисия „Управление на собствеността“ към Съдийската колегия, взето по протокол № 06/25.04.2024 г., т. 2; 3. Доклад № ВСС-14754/23.04.2024 г. от директор на дирекция „Правна“ към администрация на СК на ВСС; 4. Мотивирано предложение вх. №ВСС-14754/19.02.2024 г. 

Заместник-председателя на Комисия „Управление на собствеността“ към СК на ВСС г-н Боян Новански направи кратко изложение във връзка с предложените варианти за избор на изпълнител/и на проектиране и строителство/инженеринг за обект „Нова съдебна сграда в УПИ ХХVIII за „обществено и делово обслужване, кв. 27, 26 м.р., гр. Варна, община Варна“, съгласно Закона за обществените поръчки и предостави възможността на представителите на „РЕДИСКАВЪР“ ЕООД да изложат мотивите си по изготвените варианти.
	В мотивираното си изложение представителите на „РЕДИСКАВЪР“ ЕООД предлагат три варианта за процедури по реда Закона за обществените поръчки за избор на изпълнител/и за реализиране на обекта, както следва:
-	Първи вариант – провеждане на една процедура с обект на обществена поръчка „строителство“ – проектиране и изпълнение на строеж по смисъла на чл. 3, ал. 1, буква „б“ от ЗОП;
-	Втори вариант – провеждане на две самостоятелни процедури за избор на изпълнител на „услуга“ /проектиране/ по смисъла на чл. 3, ал. 1, т. 3 от ЗОП и избор на изпълнител на „строителство“ по смисъла на чл. 3, ал. 1, т. 1, буква „б“ от ЗОП;
-	Трети вариант – провеждане на три самостоятелни процедури – за избор на изпълнител за „услуга“ /конкурс за проект/ по смисъла на чл. 3, ал. 1, т. 3 от ЗОП за изготвяне на идеен проект в едно архитектурно- пространствено решение; за „услуга“ по смисъла на чл. 3, ал. 1, т. 3 от ЗОП за избор на изпълнител на работен проект и осъществяване на авторски надзор; за „строителство“ по смисъла на чл. 3, ал. 1, т. 1, буква „б“ от ЗОП.
	Препоръката на Изпълнителя е за реализирането на обекта да бъде приложен втори вариант. 
	След като беше изслушано изложението на „РЕДИСКАВЪР“ ЕООД, беше дадена възможност на административните ръководители на Апелативен съд – Варна, Окръжен съд – Варна, Районен съд – Варна, Административен съд – Варна, Апелативна прокуратура – Варна и Окръжна прокуратура – Варна да изразят становищата си. Всеки един от тях, в самостоятелно изказване, изрази становището си за избор на Първи вариант – провеждане на една процедура с обект на обществена поръчка „строителство“ – проектиране и изпълнение на строеж по смисъла на чл. 3, ал. 1, буква „б“ от ЗОП. Основен акцент в изказванията им беше, че с избора на Първи вариант ще бъде постигната максимална ангажираност на държавата, за осигуряване на целево финансиране и на двете фази за реализиране на обект: „Нова съдебна сграда в УПИ ХХVIII за „обществено и делово обслужване, кв. 27, 26 м.р., гр. Варна, община Варна“, както и постигане на възможно най-кратък срок за реализиране на обекта.
	След изказванията на административните ръководители на органите на съдебна власт в гр. Варна, г-жа Олга Керелска изрази мнението си, че поддържа избора на Втори вариант – провеждане на две самостоятелни процедури за избор на изпълнител на „услуга“ /проектиране/ по смисъла на чл. 3, ал. 1, т. 3 от ЗОП и избор на изпълнител на „строителство“ по смисъла на чл. 3, ал. 1, т. 1, буква „б“ от ЗОП, тъй като счита, че при този вариант провеждането на пазарни консултации, след изготвен инвестиционен проект, в максимална степен ще бъде защитен размера на необходимия финансов ресурс, за който трябва да поеме ангажимент държавата.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
към Съдийската колегия на Висшия съдебен съвет, 
изпълняваща функциите на ВСС, съгласно § 23, ал. 2 от ПЗР 
на ЗИД на КРБ (обн. ДВ, бр. 106/22.12.2023 г.)
И
КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, изпълняваща функциите на ВПС, 
съгласно § 23, ал. 2 от ПЗР 
на ЗИД на КРБ (обн. ДВ, бр. 106/22.12.2023 г.)
Р  Е  Ш  И  Х  А:

1.	ПРИЕМАТ предложението за избор на процедура/и по реда на ЗОП за изпълнение на обект „Нова съдебна сграда в УПИ XXVIII за „обществено и делово обслужване, кв. 27, 26 м.р., гр. Варна, община Варна“ да бъде внесено за обсъждане на заседание на Общото събрание на Висшия съдебен съвет и Висшия прокурорски съвет.

КОМИСИЯ „УПРАВЛЕНИЕ НА СОБСТВЕНОСТТА“
към Съдийската колегия на Висшия съдебен съвет,
изпълняваща функциите на ВСС, съгласно § 23, ал. 2 от ПЗР
на ЗИД на КРБ (обн. ДВ, бр. 106/22.12.2023 г.)
Р Е Ш И:

1.	ПРЕДЛАГА на Съдийската колегия на ВСС, изпълняваща функциите на ВСС, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), да приеме следното решение:
1.1.	ПРИЕМА предложението за избор на процедура/и по реда на ЗОП за изпълнение на обект „Нова съдебна сграда в УПИ XXVIII за „обществено и делово обслужване, кв. 27, 26 м.р., гр. Варна, община Варна“ да бъде внесено за обсъждане на заседание на Общото събрание на Висшия съдебен съвет и Висшия прокурорски съвет.
1.2.	 ИЗПРАЩА предложението на представляващия Прокурорската колегия, с оглед съгласуване на дата за провеждане на Общо събрание на Висшия съдебен съвет и Висшия прокурорски съвет.
1.3.	ДА БЪДАТ ПОКАНЕНИ представители на „РЕДИСКАВЪР“ ЕООД в заседанието на Общото събрание на Висшия съдебен съвет и Висшия прокурорски съвет, при обсъждане на предложението.
1.4.	ДА БЪДАТ ПОКАНЕНИ административните ръководители на Апелативен съд – Варна, Окръжен съд – Варна, Районен съд – Варна, Административен съд – Варна, Апелативна прокуратура – Варна, Окръжна прокуратура – Варна и Районна прокуратура - Варна, при обсъждане на предложението.
1.5.	ИЗПРАЩА решението на председателстващия Общото събрание на ВСС и ВПС, за включването му в дневен ред и насрочване на дата на заседанието.
2. ВНАСЯ решението, като редовна точка в следващото заседание на Съдийската колегия на ВСС, изпълняваща функциите на ВСС, съгласно  § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.).

КОМИСИЯ „УПРАВЛЕНИЕ НА СОБСТВЕНОСТТА“
към Прокурорската колегия, която на основание § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) изпълнява функциите на ВПС 
Р Е Ш И:

1.	ПРЕДЛАГА на Прокурорската колегия, която на основание § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) изпълнява функциите на ВПС, да приеме следното решение:

1.1.ИЗРАЗЯВА ПОЛОЖИТЕЛНО СТАНОВИЩЕ по предложението на Съдийската колегия на Висшия съдебен съвет, предложените варианти за избор на изпълнител/и на проектиране и строителство/инженеринг за обект „Нова съдебна сграда в УПИ ХХVIII за обществено и делово обслужване, кв. 27, 26 м.р., гр. Варна, община Варна“ съгласно Закона за обществените поръчки, да бъдат внесени за обсъждане в заседание на Общото събрание на Висшия съдебен съвет и Висшия прокурорски съвет, за изразяване на становище.
1.2.ИЗПРАЩА решението на председателстващия Общото събрание на ВСС и ВПС, за включването му в дневен ред и насрочване на дата на заседанието.

2. ВНАСЯ решението, като редовна точка в следващото заседание на Прокурорската колегия, която на основание § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) изпълнява функциите на ВПС.

ЗАМЕСТНИК-ПРЕДСЕДАТЕЛ                                  ПРЕДСЕДАТЕЛ 
НА КОМИСИЯ                                                           НА КОМИСИЯ 
„УПРАВЛЕНИЕ НА СОБСТВЕНОСТТА”                  „УПРАВЛЕНИЕ НА СОБСТВЕНОСТТА”
КЪМ СК НА ВСС: /п/                                                 КЪМ ПРОКУРОРСКАТА КОЛЕГИЯ: /п/
                                 БОЯН НОВАНСКИ                                                            ЙОРДАН СТОЕВ